Държавен вестник, бр. 44, 2022 г., стр. 53

БРОЙ  44	
Д Ъ Р Ж А В Е Н  В Е С Т Н И К 	
СТР.  53  
91 
 
17.5.3. Плавателният съд трябва да може да се контролира и да може да извършва тези маневри, които 
са от съществено значение за безопасната му експлоатация до критичните проектни условия. 
 
17.5.4.1. При определяне на експлоатационните ограничения на плавателния съд трябва да се обръща 
особено внимание на следните аспекти при нормална експлоатация, при повреди и след появата на 
неизправности: 
 
.1.отклонение от курса; 
 
.2.завиване; 
 
.3.спиране при нормални и аварийни условия; 
 
.4.стабилност в режим глисаж около три оси и при издигане; 
 
.5.надлъжен наклон; 
 
.6. заораване; и 
 
.7. ограничения на подемната мощност; 
 
17.5.4.2. Термините в 17.5.4.1.2, .6 и .7 се определят, както следва: 
 
.1. „Завъртане“ е скоростта на промяна на курса на  плавателния съд при неговата нормална максимална 
експлоатационна скорост при определени ветрови и морски условия. 
 
.2. „Заораване“ е неволно движение, включващо продължително увеличаване на съпротивлението на 
превозно средство с въздушна възглавница при скорост, обикновено свързано с частично спадане на 
системата от възглавници. 
 
.3. „Ограничения на подемната мощност“ са тези ограничения, наложени на двигателите и компонентите, 
които осигуряват подемна сила. 
 
17.6 Смяна на работната повърхност и режима 
. Не трябва да има резки промени в устойчивостта, контрола или положението на плавателния съд по 
време на прехода от един вид работна повърхност или режим към друг. Капитанът трябва да разполага с 
информация за промените в експлоатационнните параметри на плавателния съд по време на прехода. 
 
17.7 Неравности на повърхността 
. Факторите, които ограничават способността на плавателния съд да се движи по наклонена повърхност и 
стъпала или прекъсвания, трябва да се определят, според случая, и да се предоставят на капитана. 
 
17.8 Ускорение и забавяне 
. Администрацията следва да се увери, че и най-малко  вероятното ускорение или забавяне на 
плавателния съд поради повреда, процедура за аварийно спиране или друга вероятна причина не биха 
представлявали опасност за лицата на плавателния съд. 
 
17.9 Скорости 
. Максималните безопасни скорости трябва да се определят, като се вземат предвид ограниченията от 
режимите на работа, силата и посоката на вятъра, както и последиците от евентуални повреди на 
подемната или задвижващата система в спокойни води, бурни води и върху други повърхности, според 
случая за плавателния съд. 
 
17.10 Минимална дълбочина на водата 
. Следва да се определи минималната дълбочина на водата и друга подобна информация, необходима за 
работата във всички режими. 
92 
 
17.11 Просвет на твърдата конструкцията 
. За плавателни съдове амфибия, когато се движат на възглавница, следва да се определи разстоянието 
между най-ниската точка на твърдата конструкция и най-високата равна повърхност. 
17.12 Работа през нощта  
. Графикът на изпитванията трябва да включва достатъчно дейности, за да се оцени адекватността на 
вътрешното и външното осветление и видимостта при нормални и аварийни условия на 
електрозахранване по време на работа, плаване и маневрите за приставане. 
 
Глава 18 - Експлоатационни изисквания 
Част А – общи положения 
18.1 Контрол върху работата на плавателните съдове 
18.1.1. На борда трябва да се съхраняват свидетелството за безопасност на високоскоростни плавателни 
съдове, разрешителното за експлоатация на високоскоростни плавателни съдове или заверени техни 
копия, както и копия от ръководството за експлоатация на маршрута, ръководството за експлоатация на 
плавателни съдове и копие от точките от ръководството за техническо обслужване, които 
Администрацията може да изиска. 
 
18.1.2. Плавателният съд не трябва умишлено да се експлоатира извън най-неблагоприятните 
предвидими условия и ограничения, посочени в разрешителното за експлоатация на високоскоростни 
плавателни съдове, в свидетелството за безопасност на високоскоростни плавателни съдове или в 
документите, посочени в тях. 
 
18.1.3. Администрацията издава разрешително за експлоатация на високоскоростни плавателни съдове, 
когато се увери, че операторът е приел адекватни разпоредби от гледна точка на безопасността като 
цяло, включително следните конкретни въпроси, и отнема разрешителното за експлоатация, ако тези 
разпоредби не са спазени по удовлетворителен за нея начин: 
.1. пригодността на плавателния съд за предвидената работа, като се вземат предвид ограниченията по 
безопасността и информацията, съдържаща се в ръководството за експлоатация на маршрута; 
 
.2. подходящите условия за експлоатация в ръководството за експлоатация на маршрута; 
 
.3. мерките за получаване на метеорологична информация, въз основа на които може да бъде разрешено 
започването на пътуването; 
 
.4. наличност на базово пристанище в зоната на експлоатация, оборудвано със съоръжения в 
съответствие с 18.1.4; 
 
.5. определяне на лицето, отговорно за решенията за отмяна или забавяне на определено пътуване, 
напр. предвид наличната метеорологична информация; 
 
.6. достатъчен на брой екипаж, необходим за експлоатацията на плавателния съд, разполагането и 
обслужването на спасителните съдове, контрола на пътниците, превозните средства и товара както при 
нормални, така и при аварийни условия, както е определено в разрешителното за експлоатация. 
Разпределението на екипажа е такова, че двама офицери трябва да са дежурни в работното 
отделението, когато плавателният съд е в движение, единият от които може да бъде капитанът; 
 
.7. квалификация и обучение на екипажа, включително компетентност по отношение на конкретния вид 
плавателни съдове, длъжностите, на които са назначени, и съответни инструкции във връзка с 
процедурите за безопасна експлоатация; 
 
.8. ограничения по отношение на работното време, разписанието на екипажа и всякакви други мерки за 
предотвратяване на умората, включително подходящи периоди на почивка; 
 
.9.обучението на екипажа по експлоатацията на плавателния съд и аварийните процедури; 
 
.10. поддържане на компетентността на екипажа по отношение на експлоатацията и аварийните процедури; 
 
.11. мерки за безопасност в пристанищата и спазване на всички съществуващи мерки за безопасност, 
според случая;